Í dag fer öll fráveita meira og minna óhreinsuð frá íbúum og fyrirtækjum á Selfossi beint út í Ölfusá . Magnús Hlynur Hreiðarsson . Nú hyllir undir að fráveitumál á Selfossi komist í gott lag því ætlunin er að byggja tveggja þrepa hreinsistöð en í dag fer skólpið frá íbúum óhreinsað út í Ölfusá . “ Bráðnauðsynleg framkvæmd “ segir bæjarfulltrúi . Fráveitumál á Selfossi hafa verið í miklum ólestri í gegnum árin því öll fráveita frá bæjarfélaginu fer meira og minna óhreinsuð út í Ölfusá , sem er jú vatnsmesta á landsins en ástandið er langt frá því að vera í lagi . Búið er að senda inn frummatsskýrslu um umhverfismat vegna nýju hreinsistöðvarinnar til Skipulagsstofnunar . Tómas Ellert Tómasson , bæjarfulltrúi í Árborg er formaður Eigna og veitunefndar , sem hefur m.a. með fráveitumál að gera . „ Varðandi hreinsistöðina þá ætlum við að fara í tveggja þrepa hreinsun og að auki bæta ljósi á hana þannig að við komum til með að geta nánast drukkið vatnið , sem kemur úr þessari hreinsistöð . Þetta er svokallað Ultra Violet ljós , sem kemur til að drepa saurgerla “ . Tómas Ellert segir að bygging hreinsistöðvar á bökkum Ölfusár sé mjög nauðsynleg framkvæmd . „ Hún er bráðnauðsynleg og það er líka afar aðkallandi að ríkið komi á móts við sveitarfélögin í svona risa framkvæmdum því að mér finnst það skjóta skökku við að ríkið sé að hafa tekjur af fráveitum . Þá finnst mér að þeir ættu í minnsta lagið að fella niður virðisaukaskattinn af fráveituframkvæmdum sveitarfélaga “ . Tómas Ellert Tómasson , bæjarfulltrúi í Árborg og formaður Eigna og veitunefndar sveitarfélagsins . Magnús Hlynur Hreiðarsson . En hvað kostar hreinsistöð fyrir Sveitarfélagið Árborg ? „ Hreinsistöðin mun kosta þetta á bilinu einn og hálfur til tveir milljarðar króna . Vonandi náum við að klára hönnunina á stöðinni á næsta ári og getum þá hafið framkvæmdir 2021 “ , segir Tómas Ellert .